

**РЕПУБЛИКА СРБИЈА**

**МИНИСТАРСТВО ПОЉОПРИВРЕДЕ, ШУМАРСТВА И ВОДОПРИВРЕДЕ**

**УПРАВА ЗА АГРАРНА ПЛАЋАЊА**

На основу члана 8. став 2. тачка 3) Закона о пољопривреди и руралном развоју („Службени гласник РС, број 41/2009, 10/2013 – др. закон, 101/2016, 67/2021 – др. закон и 114/2021) и члана 4. Правилника о условима, начину и обрасцу захтева за остваривање права на премију за млеко („Службени гласник РС“, бр. 25/2023), расписује

**И З М Е Н У Б Р О Ј 2**

**Ј А В Н О Г П О З И В А**

**ЗА ПОДНОШЕЊЕ ЗАХТЕВА ЗА ОСТВАРИВАЊЕ ПРАВА НА**

**ПРЕМИЈУ ЗА МЛЕКО ЗА ДРУГИ КВАРТАЛ 2023. ГОДИНЕ**

**Члан 1.**

У Јавном позиву за подношење захтева за остваривање права на премију за млеко за други квартал 2023. године, број 443-00-669/2023-01 од 03.07.2023. године са Изменом број 1 Јавног позива од 17.07.2023. године (у даљем тексту: Јавни позив), у члану 4. став 1. речи: „1. септембра 2023. године“ замењују се речима „3. августа 2023. године“.

У свему осталом текст Јавног позива остаје непромењен.

**Члан 2.**

Ова измена број 2 Јавног позива за подношење захтева за остваривање права на премију за млеко за други квартал 2023. године, објављује се на огласној табли Управе за аграрна плаћања, Булевар краља Александра бр. 84, 11000 Београд, као и на званичној интернет страници Министарства пољопривреде, шумарства и водопривреде <http://www.minpolj.gov.rs> и званичној интернет страници Управе за аграрна плаћања http://www.uap.gov.rs.

Информације у вези расписаног Јавног позива са Изменом број 1 и ове Измене број 2 Јавног позива доступне су на телефоне Инфо-центра Министарства пољопривреде, шумарства и водопривреде: 011/260-79-60 или 011/260-79-61, као и контакт центра Управе за аграрна плаћања 011/30-20-100 или 011/30-20-101, сваког радног дана од 7:30 до 15:30 часова, као и на званичној веб презентацији еАграр, на адреси <https://eagrar.gov.rs>.

У Београду, 18. јула 2023. године,

|  |  |
| --- | --- |
| **Број: 443-00-669/2023-01**  **Дана: 18.07.2023. године** | **В.Д. Директора**  **Сања Даниловић** |